8.2.2022
DA
Den Europæiske Unions Tidende
C 67/171 Tirsdag den 8. juni 2021
6. understreger behovet for, at alle ansatte uden forskelsbehandling og uafhængigt af deres nationalitet integreres og støttes af de foranstaltninger, der indgår i denne EGF-mobilisering; 7. bemærker, at Belgien begyndte at yde de individualiserede tilbud til de modtagere, der var tiltænkt støtte, den 9. juni 2020, og at perioden for berettigelse til økonomisk støtte fra EGF derfor vil være fra den 9. juni 2020 til den 22. december 2022; 8. minder om, at de individualiserede tilbud til arbejdstagere og selvstændige omfatter følgende foranstaltninger: information, hjælp til jobsøgning og erhvervsvejledning, uddannelse, støtte til etablering af virksomheder, incitamenter og godtgørelser, og glæder sig over, at arbejdstagere af det underrepræsenterede køn, som vælger erhvervsuddannelse inden for job med en kønsbestemt skævvridning (8), modtager en yderligere bonus på 700 EUR; gentager, at integreringen af kønsperspektivet udgør et vigtigt element i Unionens budget, og mener, at det bør fremmes på alle stadier af gennemførelsen af den økonomiske støtte fra EGF; 9. noterer sig, at Belgien begyndte at afholde administrative udgifter til at gennemføre EGF den 10. juni 2020, og at udgifterne til forberedelse, forvaltning, oplysning og offentlig omtale samt kontrol og rapportering derfor vil være berettiget til økonomisk støtte fra EGF fra den 10. juni 2020 til den 22. juni 2023; 10. glæder sig over, at den samordnede pakke af individualiserede tilbud er blevet udarbejdet af Belgien i samråd med arbejdstagernes repræsentanter og arbejdsmarkedets parter samt et beskæftigelsescenter, som er specialist inden for luftfartssektoren; 11. understreger, at de belgiske myndigheder har bekræftet, at de støtteberettigede foranstaltninger ikke modtager støtte fra andre af Unionens finansielle instrumenter, og at principperne om ligebehandling og ikkeforskelsbehandling vil blive overholdt i forbindelse med adgangen til de foreslåede foranstaltninger og deres gennemførelse; 12. minder om, at økonomisk støtte gennem EGF bør ydes så hurtigt og effektivt som muligt; understreger nødvendigheden af i videst muligt omfang at afkorte perioden for Kommissionens vurdering af ansøgninger; 13. minder om, at EGF-støtte ikke må erstatte foranstaltninger, som det påhviler virksomhederne at gennemføre i henhold til national lovgivning eller kollektive overenskomster; 14. bemærker den seneste stigning i antallet af ansøgninger om økonomisk støtte fra EGF; udtrykker bekymring over den vedvarende indvirkning, som den globale økonomiske krise forårsaget af covid-19-pandemien har på beskæftigelsen og på EGF's tilstrækkelighed til at imødekomme alle fremtidige behov; 15. støtter kraftigt, at EGF fortsætter med at udvise solidaritet i perioden 2021-2027, samtidig med at fokus flyttes fra årsagen til omstruktureringen og over på dens virkninger; glæder sig over, at dekarbonisering i henhold til de nye regler også vil være en grund til, at ansøgerne kan være støtteberettigede; 16.
godkender den afgørelse, der er vedføjet denne beslutning;
17. pålægger sin formand at undertegne denne afgørelse sammen med Rådets formand og drage omsorg for, at den offentliggøres i Den Europæiske Unions Tidende; 18.
(8)
pålægger sin formand at sende denne beslutning sammen med bilaget til Rådet og Kommissionen.
Erhverv, hvor mindst 75 % af arbejdstagerne tilhører samme køn.